A4-0213/95

Πρόταση κανονισμού του Συμβουλίου που προβλέπει τη δυνατότητα χορήγησης εθνικής αντισταθμιστικής ενίσχυσης για τις απώλειες γεωργικών εισοδημάτων που προεκλήθησαν από νομισματικές διακυμάνσεις σε άλλα κράτη μέλη (COM(95)0343 - C4- 0309/95 - 95/0197(CΝS))

πρόταση αυτή εγκρίνεται με τις ακόλουθες τροποποιήσεις :

(Τροπολογία 6)

Τρίτη αιτιολογική σκέψη

>Αρχικό κείμενο>

ότι τα εξαιρετικά αυτά μέτρα δικαιολογούνται αποκλειστικά με βάση τους ειδικούς στόχους, περιστάσεις και χαρακτηριστικά της κοινής γεωργικής πολιτικής.

>Κείμενο μετά την ψηφοφορία στο ΕΚ>

ότι τα εξαιρετικά αυτά μέτρα δεν πρέπει σε καμία περίπτωση να θεωρηθούν ως προηγούμενο για να αμφισβητηθούν οι βασικές αρχές και οι στόχοι της ΚΑΠ, πράγμα που θα οδηγούσε σε απαράδεκτη επανεθνικοποίηση.

(Τροπολογία 7)

Άρθρο 1, πρώτο εδάφιο

>Αρχικό κείμενο>

Στην περίπτωση που μπορεί να αιτιολογηθεί με πραγματικά στοιχεία ότι οι παραγωγοί ενός δεδομένου τομέα παραγωγής υπέστησαν σημαντικές απώλειες εισοδήματος σε ένα κράτος μέλος λόγω σημαντικών νομισματικών κινήσεων που συνέβησαν σε άλλα κράτη μέλη από την αρχή της περιόδου 95/95, και το αργότερο μέχρι τις 31 Δεκεμβρίου 1995, μπορεί να χορηγηθεί στους εν λόγω παραγωγούς φθίνουσα κατ´ αποκοπήν αντισταθμιστική ενίσχυση επί τριετή περίοδο βάσει εθνικής χρηματοδότησης.

>Κείμενο μετά την ψηφοφορία στο ΕΚ>

Στην περίπτωση που μπορεί να αιτιολογηθεί με πραγματικά στοιχεία ότι οι παραγωγοί ενός δεδομένου τομέα παραγωγής υπέστησαν σημαντικές απώλειες εισοδήματος σε ένα κράτος μέλος, απώλειες οι οποίες δεν καλύπτονται από τις αντισταθμίσεις του ισχύοντος αγρονομισματικού καθεστώτος, λόγω σημαντικών νομισματικών κινήσεων που συνέβησαν σε άλλα κράτη μέλη από την αρχή της περιόδου 95/95, και το αργότερο μέχρι τις 31 Δεκεμβρίου 1995, μπορεί να χορηγηθεί στους εν λόγω παραγωγούς φθίνουσα κατ´ αποκοπήν αντισταθμιστική ενίσχυση επί τριετή περίοδο βάσει εθνικής χρηματοδότησης.

(Τροπολογία 8)

Άρθρο 1, εδάφιο 2α (νέο)

>Κείμενο μετά την ψηφοφορία στο ΕΚ>

Η ενίσχυση που ζητούν τα ενδιαφερόμενα κράτη μέλη μπορεί να εγκριθούν από την Επιτροπή υπό τον όρο ότι θα πληρούνται τα ακόλουθα δύο κριτήρια:

- θα τηρούνται οι βασικές αρχές και οι στόχοι της ΚΑΠ προκειμένου να αποφευχθεί κάθε επανεθνικοποίηση

- θα εμπίπτει στο κοινοτικό ενδιαφέρον και θα συμβιβάζεται με την ομαλή λειτουργία της ενιαίας αγοράς.

(Τροπολογία 4)

Άρθρο 1, εδάφιο 3α (νέο)

>Κείμενο μετά την ψηφοφορία στο ΕΚ>

Κατά την ανάλυση του καθεστώτος ενίσχυσης που προτείνεται από το κράτος μέλος η Επιτροπή πρέπει να λάβει υπόψη το κοινοτικό συμφέρον, το απαραίτητο της ενίσχυσης και την αναλογικότητα ανάμεσα στο ποσό της και τον επιδιωκόμενο στόχο.

(Τροπολογία 9)

Άρθρο 1, εδάφιο 3β (νέο)

>Κείμενο μετά την ψηφοφορία στο ΕΚ>

Η Επιτροπή αναλαμβάνει την υποχρέωση, λόγω της εξαιρετικής φύσεως των μέτρων του παρόντος κανονισμού, να προσέλθει στο Ευρωπαϊκό Κοινοβούλιο για να εξηγήσει τα ποιοτικά και ποσοτικά κριτήρια που χρησιμοποιήθηκαν για την αξιολόγηση του δέοντος χαρακτήρα των χορηγουμένων ενισχύσεων. Το αργότερο έως τις 31 Δεκεμβρίου 1996 θα υποβάλει έκθεση στο Κοινοβούλιο και το Συμβούλιο στο οποίο θα δημοσιεύονται όλες οι εγκριθείσες εθνικές ενισχύσεις.

(Τροπολογία 5)

Άρθρο 1α (νέο)

>Κείμενο μετά την ψηφοφορία στο ΕΚ>

Εφαρμόζονται οι διατάξεις που έχουν ήδη εγκριθεί στο πλαίσιο του άρθρου 94 της Συνθήκης, όσον αφορά τον έλεγχο εκ μέρους της Επιτροπής της χορήγησης της επιτρεπόμενης ενίσχυσης.

Ψήφισμα νομοθετικού περιεχομένου που περιέχει τη γνωμοδότηση του Ευρωπαϊκού Κοινοβουλίου επί της πρότασης κανονισμού του Συμβουλίου που προβλέπει τη δυνατότητα χορήγησης εθνικής αντισταθμιστικής ενίσχυσης για τις απώλειες γεωργικών εισοδημάτων που προεκλήθησαν από νομισματικές διακυμάνσεις σε άλλα κράτη μέλη (COM(95)0343 - C4-0309/95 - 95/0197(CΝS))

(Διαδικασία διαβουλεύσεως)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(95)0343 - 95/0197 (CΝS),

- έχοντας κληθεί από το Συμβούλιο να γνωμοδοτήσει βάσει των άρθρων 42 και 43 της Συνθήκης C4-0309/95,

- έχοντας υπό το άρθρο 58 του Κανονισμού,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών, (A4-0213/95),

1. εγκρίνει, υπό την επιφύλαξη των τροποποιήσεων που της επέφερε, την πρόταση της Επιτροπής;

2. καλεί το Συμβούλιο να το ενημερώσει εφόσον προτίθεται να απομακρυνθεί από το κείμενο που ενέκρινε το Σώμα;

3. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.